Sluttrapport for KJM5050 Kjemididaktikk i praksis høsten 2023

KJM5050 er et emne for lektorstudenter som tar masterspesialiseringen sin på MN-fakultetet. Emnet undervises 8 uker i siste del av høstsemesteret, og inkluderer 7,5 dager praksis. Praksis omfatter en faglig fordypningsøkt der studentene skal lage et større undervisningsopplegg av 4-5 timers varighet, og tre økter i skolen: Én økt med observasjon og to økter der studentene selv underviser. I tillegg har studentene 2x2 timer undervisning ved UiO hver uke. Undervisningen legger vekt på didaktisk teori og praksis, og aktivt arbeid med ulike undervisnings- og vurderingsformer.

## Årets undervisning

Høsten 2023 gikk emnet med syv studenter, og dette lettet koordineringsarbeidet betraktelig, i tillegg til at studentene var flinke til å ta ansvar for egen kontakt med praksisveiledere. Alle studentene hadde praksis i kjemi 2-klassene ved Oslo Katedralskole. Etter oppsummeringsmøtet med praksisveilederne ble vi enige om å beholde undervisningsopplegg i organisk kjemi, men legge inn prelab som en obligatorisk komponent i opplegget. Vi hadde også en forventningsavklaring på Katta sammen med studentene og praksisveilederne i det undervisningen begynte. Dette var etter ønske fra praksisveilederne, som syntes det fungerte bra. Vi regner derfor med å fortsette med det fremover, så sant det lar seg gjøre. Sa vidt vi vet var gjennomføringen av fagdagene og øvrig praksis stort sett vellykket og uten større problemer.

Nytt pensum i år var temaet naturfaglig kapital, som fungerte fint, men med fordel kan tas før økten om kjemiidentitet, da disse temaene overlapper. Da kan den siste økten beholde det stoffet som handler om å skape rom for læring, trygghet og eksempler på ulike pedagogiske tilnærminger. I skriftlig sluttvurdering hadde vi fått tak i eksamensbesvarelser fra ny kjemi 2 eksamen, slik at vurderingsarbeidet tok utgangspunkt i nåværende vurderingsordning.

## Eksamen

Eksamensoppgavene fungerer nå godt og gir en reell vurdering av kandidatenes kompetanse selv i en bestått/ikke bestått situasjon for et lite emne. Én kandidat strøk på både ordinær og utsatt eksamen.

## Planer for neste gang

* Omfordele stoff mellom enkelte forelesninger